De tre største avisene ga alle terningkast 4. Harald Fossberg i trakk fram at Carburetors var kjent som et eksplosivt liveband, og var en «Veltrimmet rock'n'roll-maskin» også på albumet. Det «lukter svidd gummi av samtlige spor, og låter fett», men ble «for lite variasjon: riffene flyter i hverandre». Stein Østbø i kalte albumet en «nær ultimat 'greasy listening'-opplevelse» med «en viss ensretting» musikalsk. Begge skrøt av skarp og god lyd. Mye av det samme sto i , som ønsket seg litt mer variasjon «etter 13 låter i 200». Mode Steinkjer i gjentok det samme: «De satser utelukkende på låter som i samme heseblesende tempo flår skinnet av melodiene. Tøft nok både en og fem ganger, men når det har gått ti låter uten at de har gått i kjelleren for å hente nytt tankegods, blir det nesten trøttende. Bandets platebragd ligger derfor i selve gjennomføringen av den enkelte låten: Ingen er kjedelige, alle forfekter det samme rå, uhøvla og ubehøvla grunnsynet, det som brenner for biler og damer og nettopp den musikken som bandet spiller. Dette er ting som aldri går av moten. Aller minst med denne platen».